क्लब का संचालन बेहतर तरीके से करने के लिये ‘मंत्रा सर्फिंग क्लब’ के पास करीब 5 सदस्यों की एक टीम है जिसमें से सदस्यों की संख्या जरूरत और समय के अनुसार घटती-बढ़ती रहती है। सर्फिंग स्वामी अधिकतर यात्राओं पर रहते हैं लेकिन उन्होंने मैंगलोर को ही अपना आधार रखा है। इसके अलावा यह क्लब सर्फिंग से जुड़ी कई प्रतियोगिताओं का आयोजन भी करता रहता है जिसमें भाग लेने के लिये प्रतिवर्ष दुनिया भर के सर्फर मैंगलोर का रुख करते हैं। प्रकृति का सम्मान भी हमारे जीवन का एक अहम हिससा है। जैक कहते हैं, ‘‘हम लोगों को प्रकृति को सर्वोंच्चता की एक मिसाल मानते हुए उसका सम्मान करने के लिये प्रेरित करते हैं और उन्हें इसकी सर्वोच्चता की भावना के प्रति जागरुक भी करते हैं। इसके अलावा हम लोगों को पर्यावरण का संरक्षक होने की शिक्षा देते हुए उनसे जंगलों, पर्वतों, नदियों, समुद्र इत्यादि को प्रदूषिण से बचाने के लिये कहते हैं।’’